stanford-oval/wikipedia huggingface dataset:
Kaikki vastaan 1
1. tuotantokausi

Värikoodit:
Jakson voittaja studiokisaaja
Jakson voittaja Suomi
| Jakso | Esityspäivä | Studiokilpailija/Paikkakunta | Voittaja/Paikkakunta | Voittosumma | Vierailevat julkkikset | Katsojaluvut |
| --- | --- | --- | --- | --- | --- | --- |
| 1 | 5. helmikuuta 2017 | Hans (Espoo) | Timppa (Hamina) | 5100€ | Riku Nieminen Jenni Alexandrova | 603 000  |
| 2 | 12. helmikuuta 2017 | Alina (Turku) | Jasmin (Helsinki) | 5000€ | Jaajo Linnonmaa Juha Perälä | 521 000  |
| 3 | 19. helmikuuta 2017 | Antti (Eura) | Antti (Eura)  Oskari (Turku)   | 9700€ (Antti) 300€ (Oskari) | Herbalisti Niina Lahtinen | 442 000  |
| 4 | 26. helmikuuta 2017 | Petra (Oulu) | Petra (Oulu) | 4100€ | Petra Gargano Sami Kuronen | 388 000  |
| 5 | 5. maaliskuuta 2017 | Marko (Köyliö) | Joona (Helsinki) | 3400€ | Arttu Lindeman Janni Hussi | 447 000  |
| 6 | 12. maaliskuuta 2017 | Antero (Jyväskylä) | Maarit (Teuva) | 5400€ | Maryam Razavi Marica Rosengård | 447 000  |
| 7 | 19. maaliskuuta 2017 | Martta (Kerava) | Jouni (Ilmajoki) | 300€ | Krisse Salminen Elina Kottonen | 461 000  |
| 8 | 26. maaliskuuta 2017 | Antti (Helsinki) | Antti (Helsinki) | 8400€ | Isac Elliot Tuure Boelius | 413 000  |
| 9 | 2. huhtikuuta 2017 | Mirka (Mikkeli) | Mirka (Mikkeli) | 4100€ | Riku Rantala Tuomas Milonoff | 436 000  |
| 10 | 9. huhtikuuta 2017 | Heli (Pori) | Heli (Pori) | 6500€ | Diandra Benjamin | 284 000  |
2. tuotantokausi

Värikoodit:
Jakson voittaja studiokisaaja
Jakson voittaja Suomi
Toisen kauden juonsi tuttuun tapaan Anni Hautala ja temppumestareina toimivat Janne Kataja ja uutena Elina Kottonen. 
Kauden toisessa jaksossa Katajaa tuurasi Niina Lahtinen ja kuudennessa jaksossa vierailevana temppumestarina toimi Aku Hirviniemi.
| Jakso | Esityspäivä | Studiokilpailija/Paikkakunta | Voittaja/Paikkakunta | Voittosumma | Vierailevat julkkikset | Katsojaluvut |
| --- | --- | --- | --- | --- | --- | --- |
| 1 | 3. syyskuuta 2017 | Pauliina (Espoo) | Satu (Teuva) | 9000€ | Mira Luoti Leo Stillman | 318 000  |
| 2 | 10. syyskuuta 2017 | Aapeli (Pori) | Mikko (Forssa) | 1750€ | Jannika B Juuso Mäkilähde | 436 000  |
| 3 | 17. syyskuuta 2017 | Ellinoora (Rovaniemi) | Ellinoora (Rovaniemi) | 5900€ | Heikki Paasonen Siim Liivik | 406 000  |
| 4 | 24. syyskuuta 2017 | Elisa (Turku) | Elisa (Turku) | 4400€ | Paleface Jaakko Parkkali | 455 000  |
| 5 | 1. lokakuuta 2017 | Roope (Jyväskylä) | Roope (Jyväskylä) | 5400€ | Uniikki Spekti | 367 000  |
| 6 | 8. lokakuuta 2017 | Mikko (Helsinki) | Pilvi (Kouvola) | 4600€ | Mmiisas Aleksanteri Hakaniemi | 390 000  |
| 7 | 15. lokakuuta 2017 | Riikka (Kokemäki) | Riikka (Kokemäki) | 600€ | Roni Back Tuomas Kauhanen | 345 000  |
| 8 | 22. lokakuuta 2017 | Niklas (Tuusula) | Anne (Keminmaa) | 6000€ | Arman Alizad Sita Salminen | 347 000  |
| 9 | 29. lokakuuta 2017 | Sanna (Helsinki) | Anne (Pori) | 2800€ | Tinni Wikström Ari Hursti | 314 000  |
| 10 | 5. marraskuuta 2017 | Peter (Hämeenlinna) | Peter (Hämeenlinna) | 3500€ | Sara Chafak Juhana Helmenkalastaja | 431 000  |
3. tuotantokausi

Värikoodit:
Jakson voittaja studiokisaaja
Jakson voittaja Suomi
Nelonen tiedotti, että Kaikki vastaan 1 jatkuu syksyllä 2018. Ohjelman juontajana jatkaa Anni Hautala ja temppumestarina Janne Kataja. Ohjelmaan paluun tekee Sara Forsberg. Kauden neljännessä jaksossa vierailevana temppumestarina toimi Juuso Mäkilähde.
| Jakso | Esityspäivä | Studiokilpailija/Paikkakunta | Voittaja/Paikkakunta | Voittosumma | Vierailevat julkkikset | Katsojaluvut |
| --- | --- | --- | --- | --- | --- | --- |
| 1 | 2. syyskuuta 2018 | Jani (Kuopio) | Jani (Kuopio) | 9000€ | Aku Hirviniemi Riku Nieminen |  |
| 2 | 9. syyskuuta 2018 | Katariina (Eura) | Katariina (Eura) | 4600€ | Heikki Paasonen Sami Kuronen |  |
| 3 | 16. syyskuuta 2018 | Matias (Kempele) | Tytti (Rauma) | 900€ | Niina Lahtinen Lenni-Kalle Taipale |  |
| 4 | 23. syyskuuta 2018 | Salla (Vantaa) | Turo (Seinäjoki) | 6600€ | Riku Rantala Veronica Verho |  |
| 5 | 30. syyskuuta 2018 | Jukka (Jämsänkoski) | Jukka (Jämsänkoski) | 1900€ | Sipe Santapukki Maija Vilkkumaa |  |
| 6 | 7. lokakuuta 2018 | Sanna (Lappeenranta) | Sanna (Lappeenranta) | 2800€ | Elias Gould Pinkku Pinsku |  |
| 7 | 14. lokakuuta 2018 | Mikko (Turku) | Mikko (Turku)  Hanna-Leena (Mynämäki)  | 3000€ (Mikko) 2000€ (Hanna-Leena) | Hovimuusikko Ilkka Harri Moisio |  |
| 8 | 21. lokakuuta 2018 | Johanna (Tampere) | Johanna (Tampere) | 6900€ | Paula Noronen Pilvi Hämäläinen |  |
| 9 | 28. lokakuuta 2018 | Tomi (Tampere) | Tomi (Tampere) | 8100€ | Ellinoora Tinni Wikström |  |
| 10 | 4. marraskuuta 2018 | Senni (Turku) | Senni (Turku) | 4400€ | Valtteri Lehtinen Janne Saarinen |  |
Aiheesta muualla

Ohjelman kotisivut
Agathon Fabergé

Agathon Fabergé.
Agathon Fabergé (7. helmikuuta 1876 Pietari – 10. lokakuuta 1951 Helsinki) oli venäläissyntyinen kultaseppä, joka muutti Suomeen 1927. Hänet tunnetaan myös filatelistina. Hän kokosi suuren kokoelman suomalaisia postimerkkejä mutta se joutui vääriin käsiin ja huutokauppaan Lontooseen 1940.
Venäjän aika 1876–1926

Agathon Fabergé syntyi Pietarissa 7.2.1876. Hänen isänsä oli maailmankuulu kultaseppä Peter Carl Fabergé. Agathon oli perheen toiseksi vanhin lapsi.
Kouluttauduttuaan jalokivisepäksi Agathon Fabergé aloitti työskentelyn isänsä liikkeessä vuonna 1895. Monia kieliä hallinnut Agathon osallistui erityisesti yhtiön markkinointitehtäviin. Ansaitsemallaan omaisuudella hän rakennutti itselleen ylellisen datšan, jonne hän ryhtyi kokoamaan antiikkikokoelmaa, josta vuosien kuluessa muodostui erittäin merkittävä. Siihen kuului lopulta muun muassa 400 mattoa, 300 buddha-patsasta, maalauksia, kirjoja, huonekaluja, soittimia ja jalokiviä. Kokoelmaan kuului myös hyvin merkittävä postimerkkikokoelma. Mittavan kokoelmansa takia Fabergén datša tunnettiin lempinimellä Pikku Eremitaaši.
Vuonna 1916 Agathon Fabergé jätti perheyrityksen ja perusti oman antiikkiliikkeen. Yritys oli toiminnassa vain vuoden ajan, ennen kuin Venäjän vallankumous pakotti sulkemaan liikkeen. Agathonin vaimo ja lapsi ehtivät poistua maasta ennen vallankumousta Sveitsiin, mutta hän itse jäi Venäjälle, todennäköisesti suojelemaan mittavaa omaisuuttaan. Vallankumouksen aikana bolševikit pidättivät Agathon Fabergén. Vapauduttuaan hän joutui toistuvasti käymään Moskovassa, jossa uusi bolševikkihallinto hyödynsi hänen asiantuntijuuttaan takavarikoitujen jalokivien arvioimisessa.
Vallankumouksen jälkeisinä vuosina Agathon Fabergé avioitui uudestaan. Tästä avioliitosta syntyi poika Oleg.
Suomen aika 1927–1951

Vuonna 1927 Agathon Fabergé perheineen onnistui kalastajaperheen avustuksella pakenemaan jään yli Suomeen. Mukanaan hänelle oli neljä rekeä, joihin oli lastattu 54 matkalaukullista antiikkiesineitä ja arvokokoelmia. Arvokkaan postimerkkikokoelmansa Fabergé onnistui lähettämään maitse rajan yli. Hänen omaisuutensa siirtämisen mahdollisti Suomen Leningradin konsulaatin apu. Konsulaatin avulla Fabergé sai myös kansainvälisen Nansen-passin. Hän ei koskaan hakenut Suomen kansalaisuutta, vaan käytti Nansen-passiaan loppuelämänsä ulkomaanmatkoillaan.
Suomeen tultuaan Agathon Fabergé hankki jalokivillään 17-huoneisen loistohuvilan Kulosaaresta. Myymällä postimerkkejä kokoelmastaan hän maksoi palvelusväen palkkoja ja monia ulkomaanmatkojaan. Matkoillaan hän myös hankki lisää postimerkkejä kokoelmiinsa. Fabergén taloudenhoito ja sijoitukset eivät kuitenkaan menestyneet ja hän joutui luopumaan Kulosaaren huvilastaan ja kuoli köyhänä miehenä syksyllä 1951 pienessä asunnossa Nordenskiöldinkatu 3:ssa Helsingin  Töölössä .
Aiheesta muualla

Kultainen joutsen ui akvamariinilaineilla. Suomalaisen kultasepän korkeaa veisua, Suomen Kuvalehti, 04.05.1935, nro 18, s. 12, Kansalliskirjaston digitaaliset aineistot
Fabergén sukuhauta Helsingin ortodoksisella hautausmaalla.
Alan Pascoe

| Mitalit> Miesten yleisurheilu.Maa:   Yhdistynyt kuningaskunta. Olympialaiset  | Mitalit> Miesten yleisurheilu.Maa:   Yhdistynyt kuningaskunta. Olympialaiset  | Mitalit> Miesten yleisurheilu.Maa:   Yhdistynyt kuningaskunta. Olympialaiset  | Miesten yleisurheilu> Maa:   Yhdistynyt kuningaskunta. |
| --- | --- | --- | --- |
|  Hopeaa | München 1972 | 4×400 m |  |
| EM-kilpailut  | EM-kilpailut  | EM-kilpailut  |  |
|  Kultaa | Rooma 1974 | 400 m aj |  |
|  Kultaa | Rooma 1974 | 4×400 m |  |
|  Hopeaa | Helsinki 1971 | 110 m aj |  |
|  Pronssia | Ateena 1969 | 110 m aj |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Belgrad 1969 | 50 m aj |  |
Maa:   Englanti
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Kultaa | Christchurch 1974 | 400 m aj |  |
|  Hopeaa | Christchurch 1974 | 4×400 m |  |
|  Pronssia | Edmonton 1978 | 400 m aj |  |
Alan Peter Pascoe (s. 11. lokakuuta 1947 Portsmouth) on brittiläinen yleisurheilija, joka kilpaili 110 metrin ja 400 metrin aitajuoksuissa. Hän edusti urallaan Portsmouth Athletic Clubia ja westminsterläistä Polytechnic Harriersia. Hän on Euroopan-mestari ja olympiamitalisti. Hänen puolisonsa Della James-Pascoe on olympiatason pikajuoksija.
Pascoe karsiutui 1968 Madridin EM-hallikilpailuissa 50 metrin aitajuoksun välierissä ja Méxicon olympialaisissa 110 metrin aitajuoksun alkuerissä. Seuraavana vuonna hän voitti 50 metrin aitajuoksun sisäratojen Euroopan-mestaruuden Belgradissa käsiajalla 6,6. Saman vuoden Ateenan EM-kilpailuissa hän saavutti 110 metrin aitajuoksussa pronssia tuolloisella ennätysajallaan 13,94. Wienin EM-hallikilpailuissa 1970 hän karsiutui 60 metrin aitajuoksun välierissä.
Pascoe saavutti Helsingin EM-kilpailuissa 1971 hopeaa 110 metrin aitajuoksussa vastatuuliajalla 14,09. Hän karsiutui 1972 Grenoblen EM-hallikilpailuissa 50 metrin aitajuoksun välierissä. Hän juoksi 110 metrin aitajuoksuennätyksensä 13,79 Edinburghissa 17. kesäkuuta 1972, mutta karsiutui Münchenin olympialaisissa saman lajin välierissä. Samojen kisojen 4 × 400 metrin viestissä hän juoksi toisen osuuden Britannian hopeajoukkueessa.
Pascoe voitti Christchurchin Kansainyhteisön kisoissa 1974 kultaa 400 metrin aitajuoksussa ajalla 48,83. Lisäksi hän juoksi ankkuriosuuden hopeaa saaneessa Englannin pitkän viestin joukkueessa. Hän voitti samana vuonna Roomassa Euroopan-mestaruuden sekä 400 metrin aitajuoksussa ennätyksellään ja kilpailuennätyksellä 48,82 että 4 × 400 metrin viestissä, jossa hän juoksi kolmannen osuuden.
Pascoe juoksi 400 metrin aitajuoksuennätyksensä 48,59 Tukholmassa 30. kesäkuuta 1975. Montrealin olympialaisissa 1976 hän sijoittui 400 metrin aitajuoksussa kahdeksanneksi. 4 × 400 metrin viestin Britannia keskeytti alkuerävaiheessa. Hän saavutti Edmontonin Kansainyhteisön kisoissa 1978 pronssia 400 metrin aitajuoksussa ajalla 50,09. Saman vuoden Prahan EM-kilpailuissa hän karsiutui 400 metrin aitajuoksun alkuerissä.
Aku Ankan juhlasarjat 2

| 2>  osa sarjasta Aku Ankan juhlasarjat.Aku Ankan juhlasarjat 2 |
| --- | --- |

Julkaisuvuosi:  1992
Kannen piirtäjä:  Carl Barks
Sivumäärä:  172
Edellinen:  Aku Ankan juhlasarjat 1
Seuraava:  Aku Ankan juhlasarjat 3
Aiheesta muualla
ISBN:  ISBN 951-875-418-7
Luettelo Juhlasarjat -kirjoista
Aku Ankan juhlasarjat 2 on Carl Barksin tarinoita sisältävän Aku Ankan juhlasarjat -kirjasarjan vuonna 1992 ilmestynyt toinen osa.
Kirjan kansikuvana on Barksin öljymaalaus Rumble Seat Roadster vuodelta 1975. Esipuheena on Pekka Tuliaran kirjoittama Kotipihan kommelluksista suuriin seikkailuihin, joka kertoo Barksin tarinoiden kehityksestä aina alkuvaiheen kymmensivuisista pitkiin seikkailuihin asti. Kirjassa on edeltäjänsä tapaan 172 sivua.
Sisällysluettelo

| Järj> nro | Tarinakoodi | Suomenkielinen nimi | Alkukielinen nimi | Suomentaja | Sivuja |
| --- | --- | --- | --- | --- | --- |
| 1 | W WDC  51-02 | Maja meren rannalla | Donald's Bay Lot | Markku Kivekäs | 10 |
| 2 | W WDC  66-02 | Avantopyynnin asiantuntija | Master Ice-Fisher | Aku Ankan toimitus | 10 |
| 3 | W WDC  78-02 | Kriisiosakkeet | Jam Robbers | Aku Ankan toimitus | 10 |
| 4 | W OS  147-02 | Vulkanovian asukkaat | Volcano Valley | Aku Ankan toimitus | 30 |
| 5 | W DD   26-03 | Menninkäisen torjuntaa | Hobblin' Goblins | Riku Perälä | 9 |
| 6 | W OS  199-04 | Antiikkikaappi | The Genuine Article | Markku Kivekäs | 1 |
| 7 | W WDC 208-01 | Poroporvarit | The Code of Duckburg | Markku Saarinen | 10 |
| 8 | W DISBP 1-03 | Roope-setä rahapulassa | The Forbidium Money Bin | Aku Ankan toimitus | 16 |
| 9 | W US   29-01 | Saari avaruudessa | Island in the Sky | Aku Ankan toimitus | 18 |
| 10 | W US   33-02 | Vaarallinen keksintö | Billions in the Hole | Aku Ankan toimitus | 16 |
| 11 | W US   46-01 | Onnenlantti upoksissa | Lost Beneath the Sea | Aku Ankan toimitus | 22 |
| 12 | W WDC 288-01 | Sankariteko | Hero Of The Dike | Aku Ankan toimitus | 10 |
Vastaanotto

Sarjainfon Harto Hännisen mukaan kokoelman tarinat eivät ole erityisen mullistavia, vain ”Sankariteossa” on jonkinlaista klassikon hehkua.
Alejandro Amenábar

Alejandro Amenábar vuonna 2015.
Alejandro Fernando Amenábar Cantos (s. 31. maaliskuuta 1972 Santiago, Chile) on espanjalainen elokuvaohjaaja ja käsikirjoittaja, jota pidetään yhtenä maansa merkittävimmistä nykyohjaajista. Hän on toiminut myös näyttelijänä ja säveltäjänä omassa tuotannossaan.
Amenábar syntyi 1972 Santiagossa espanjalais-chileläiseen perheeseen. Vuonna 1973, kaksi viikkoa ennen Augusto Pinochetin vallankaappausta perhe muutti Espanjaan. Amenábarilla on sekä Chilen että Espanjan kansalaisuus.
Alejandro Amenábar on saanut lukuisia elokuvapalkintoja. Hänen elokuvansa Meri sisälläni voitti muun muassa 14 Goya-palkintoa Espanjassa, sekä parhaan ulkomaisen elokuvan Oscarin helmikuussa 2005.
Elokuvat

Tesis (1996)
Avaa silmäsi (Abre los ojos, 1997)
The Others (2001)
Meri sisälläni (Mar adentro, 2004)
Agora (2009)
Regression (2015)
Aiheesta muualla

Wikimedia Commonsissa on kuvia tai muita tiedostoja aiheesta .
Alejandro Amenábar Elonetissä.
Alejandro Amenábar Internet Movie Databasessa. (englanniksi)
Alfredo Bonanno

Alfredo Bonanno (1937 Catania, Italia – 6. joulukuuta 2023 Trieste) oli italialainen anarkisti ja kirjailija.
Bonanno oli useita kertoja vankilassa Italiassa. Hän sai puolitoista vuotta vankeutta kirjan Aseistettu riemu julkaisemisesta. Vuonna 2003 hänet tuomittiin kuudeksi vuodeksi vankeuteen "aseellisesta ryöstöstä", mutta hänet vapautettiin ennenaikaisesti "terveyssyistä".
Teokset > Suomennetut teokset

Mellakasta kapinaan: anarkistinen näkökulma jälkiteollista kapitalismia vastaan (From Riot to Insurrection: Analysis for an anarchist perspective against post-industrial capitalism), Helsinki: SAL-Helsinki 1995.
Sarja: SAL-julkaisut, 4.
Muut teokset

The Anarchist Tension
And We Will Still Be Ready To Storm The Heavens Another Time: *Against Amnesty
Armed Joy
A Critique of Syndicalist Methods
For An Anti-authoritarian Insurrectionalist International
From Riot to Insurrection: Analysis for an anarchist perspective against post-industrial capitalism
The Insurrectional Project
Let’s Destroy Work, Let’s Destroy the Economy
Locked Up
Propulsive Utopia
Worker's Autonomy
Aiheesta muualla

Alfredo Bonanno
Anarchist Library - Alfredo Bonanno
Ahlgren

Ahlgren tai Ahlgrén on muun muassa seuraavien henkilöiden sukunimi:
Aarno Ahlgrén, myöh. Aarno Ahtaja (1898–1978), suomalainen taidemaalari
Anders Ahlgren (1888–1976), ruotsalainen kreikkalais-roomalaisen tyylin painija
Catharina Ahlgren (1734–1810), ruotsalainen kirjailija, lehtikirjoittaja, runoilija, kääntäjä ja feministi
George Ahlgren (1928–1951), yhdysvaltalainen soutaja ja olympiavoittaja
Gustaf Fredrik Ahlgren (1845–1883), suomalainen tukkukauppias ja suurlahjoittaja
Gustaf Theodor Ahlgren (1836–1883), ruotsalais-suomalainen rautatieinsinööri
Johan Ahlgren (1874–1918), suomalainen värjäri ja punakaartin rintamapäällikkö
Juha Ahlgren (s. 1966), suomalainen malli, muusikko ja näyttelijä, Mr. Finland 1991
Kaarlo Ahlgren (1904–1983), suomalainen jalkapalloilija ja jääpalloilija
Lauri Ahlgrén (1929–2021), suomalainen taidegraafikko, taidemaalari ja järjestövaikuttaja
Maiju Ahlgrén (s. 1965), tekstiilitaiteilija ja yhteisötaiteilija
Olavi Ahlgren (1897–1966), suomalainen taidemaalari
Santeri Ahlgrén (s. 1957), suomalainen muusikko, näyttelijä ja viihdealan yrittäjä
Sebastian Ahlgren (s. 1971), suomalainen iskelmälaulaja, vuoden 1993 tangokuningas
Stig Ahlgren (1910–1996), ruotsalainen kirjailija, julkaisija, kirjallisuuskriitikko, kulttuurijournalisti ja väittelijä
Taisto Ahlgren (1943–2008), suomalainen tangolaulaja
Ville Ahlgren (s. 1993), suomalainen jääkiekkoilija.
Kuvitteellisia henkilöitä

Ilona Ahlgren, opettaja Hella Wuolijoen näytelmäsarjassa Niskavuori
Nimen muita merkityksiä

Ahlgrens Bilar, Leafin makeinen
| --- | --- |
: Tällä täsmennyssivulla luetellaan henkilöitä, joilla on sama sukunimi.
Aleksei Arbuzov

Aleksei Nikolajevitš Arbuzov (ven. Алексе́й Никола́евич Арбу́зов; 1908 Moskova, Venäjä – 1986 Moskova, Neuvostoliitto) oli venäläinen näytelmäkirjailija, näyttelijä ja ohjaaja.
Arbuzovin vanhemmista isä oli venäläinen, äiti kreikkalainen. Hän sai ensikosketuksen teatteriin Pietarin Mariinski-teatterissa, jonka avustajaksi hän pääsi 1922. Ensimmäisen oman näytelmänsä hän julkaisi vuonna 1930. Hänen näytelmiään sovitettiin myös televisiolle ja elokuviksi monissa maissa (esimerkiksi Puolassa ja Britanniassa).[lähde? ]
Arbuzovin ensimmäiset tekstit olivat agitaatiokatsauksia, mutta myöhemmin hän alkoi kirjoittaa täysimittaisia kokeilevia näytelmiä. Antiikin kuoroesitysten rinnalla niissä oli improvisointia. Suojasään aikana esitetty näytelmä Tapahtui Irkutskissa (1959) herätti runsaasti keskustelua. Sen jälkeen 1960–1980-luvuilla hän vakiinnutti asemansa näytelmillä, joita on esitetty suomeksikin.
Suomennettuja näytelmiä

Lähteet:
Lupaus tai Marik-parkani (Мой бедный Марат, Moj bednyj Marat, 1965)
Menetetty poika (Poterjannyi syn)
Puolitiessä (Победительница, Popeditelnitsa, 1983)
Sataa ja paistaa
Tapahtui Irkutskissa (Irkutskaja istorija)
Vanha rakas koti tai Tässä vanhassa rakkaassa talossa (V etom milom starom dome)
Vanhanaikainen komedia tai Komedia olkaa hyvä (Старомодная комедия, Staromodnaja komedija, 1975), suom. Annikki Laaksi, suomalainen kantaesitys Kuopion kaupunginteatterissa rooleissa Vieno Saaristo ja Veikko Tiitinen
Kuusi rakastavaista (Šestero ljubimyh)
Aiheesta muualla

Aleksei Arbuzov Internet Movie Databasessa. (englanniksi)
Adam Irigoyen

Adam Irigoyen vuonna 2012.
Adam Irigoyen (s. 5. elokuuta 1997) on yhdysvaltalainen näyttelijä, laulaja, räppäri ja tanssija. Hänet tunnetaan parhaiten Deuce Martinezina Disney Channelin tv-sarjassa Shake It Up.
Ura

Adam Irigoyen aloitti näyttelijän uransa 11-vuotiaana. Hän tuli näkyviin erilaisissa tv-mainoksissa ja lehti-ilmoituksissa ennen kuin hän pääsi vierailijapääosan rooliin suositussa Disney Channelin tilannekomediassa Waverly Placen velhot. Irigoyen on myös tullut näkyviin elokuvista Electrical & Natural Gas Safe, Flight, ja Nickel or Dime. Nykyään hän esiintyy Disney Channelin tv-sarjassa Shake It Up Martin "Deuce" Martinezina, joka on ollut Rockyn Bluen ja CeCe Jonesin (Bella Thorne ja Zendaya) pitkäaikainen ystävä. Vierailijapääosan roolin hän sai ohjelmassa Charlie Shakes It Up, ensimmäinen Onnea matkaan, Charlie!:n ja Shake It Up:in sekoitus, joka julkaistiin 5. kesäkuuta 2011.
Yksityiselämä

Adam Irigoyen syntyi 5. elokuuta 1997 Miamissa, Floridassa. Parhaillaan hän asuu eteläisessä Kaliforniassa opettajavanhempiensa Annien ja Ericin, pikkuveljensä Jaken (syntyi tammikuun 21. 2004) ja isosiskonsa Kimberlyn (syntyi maaliskuun 10.) kanssa. Adam Irigoyen pitää tanssimisesta ja nauttii urheilusta, erityisesti koripallosta. Hänen äitinsä on kuubalainen.
Televisio

| Vuosi | Ohjelma | Nimi | Rooli |
| --- | --- | --- | --- |
| 2009 | Waverly Placen velhot | omatunto | vierailijan rooli |
| 2010 | Shake It Up | Deuce Martinez | päärooli |
| 2011 | Onnea matkaan, Charlie! | Deuce Martinez | Sekoitusjakso (Charlie Shakes It Up) |
| 2011 | Zapping Zone | Adam Irigoyen | vierailija, Disney Channelin latinalaisamerikkalainen ohjelma |
| 2011 | Peter Punk | Tito | vierailijan rooli, Disney XD:n latinalaisamerikkalainen ohjelma |
Aiheesta muualla

Kotisivut
Adam Irigoyen Internet Movie Databasessa. (englanniksi)
Amatöörirakastaja

| Amatöörirakastaja Kari Peitsamon Skootteri |
| --- | --- | --- |

Studioalbumin tiedot
 Julkaistu: 1986
 Formaatti: LP-levy
 Tyylilaji: Rock
 Levy-yhtiö: Pyramid
Kari Peitsamon muut julkaisut
| Kari Peitsamon Skootteri 1985 | Amatöörirakastaja 1986 | The 10th Anniversary Album 1987 |
Amatöörirakastaja on Kari Peitsamon Skootterin albumi vuodelta 1986.
Kappaleet > A-puoli

Tänään – 4.21
On kaikki rakkautesi turhaa – 2.47
Tulikärpänen – 3.19
Voodoovisio – 3.32
Enkeli nahkahousuissa – 3.11
Kappaleet > B-puoli

Amatöörirakastaja – 3.03
Orvokki – 3.22
Toiset pitää siitä kuumana – 3.59
Tapahtuu alla rock'n'roll kuun – 3.38
Ravistele sitä kunnolla – 3.08
Alison Cooper

| Alison Cooper> Henkilötiedot |
| --- | --- |
Syntynyt: 31. maaliskuuta 1966 (ikä 58) Kingston upon Thames, Surrey, Britannia
Muut tiedot
Yritys:  Imperial Brands
Asema:  toimitusjohtaja
Alison Cooper (s. 31. maaliskuuta 1966) on brittiläinen yritysjohtaja. Hän on toiminut brittiläisen tupakkayhtiö Imperial Brandsin (2/2016 saakka yhtiö tunnettiin nimellä Imperial Tobacco Group) toimitusjohtajana vuodesta 2010.
Yhdysvaltalainen talousjulkaisu Fortune luokitteli hänet maailman talouselämän kansainvälisten (ei-yhdysvaltalaisten) naisvaikuttajien 8. sijalle (2017). Cooperin aikana Imperial Brands, maailman neljänneksi suurin tupakkayhtiö, on yhtäältä ostanut useita yhdysvaltalaisia tupakkabrändejä hallintaansa heinäkuussa 2014 tehdyllä 7,1 miljardin dollarin suurkaupalla. Toisaalta yhtiö on pyrkinyt vahvistamaan johtamansa yrityksen markkina-asemia tupakan terveyshaittojen koskevan tietoisuuden aiheuttamia haasteita vastaan perustamalla esimerkiksi yhteisyrityksen Kiinan valtion omistaman China National Tobaccon kanssa tammikuussa 2017. Kiina on maailman suurin tupakkamarkkina, jossa poltetaan 1/3 maailman tupakoista.
Cooper syntyi Englannin Surreyn Kingston upon Thamesissa, ja valmistui Bristolin yliopistosta 1988 matematiikka ja tilastotiede pääaineinaan.